L 168/32
EL
Επίσημη Εφημερίδα της Ευρωπαϊκής Ένωσης
3.7.2023
Δρ ασ τ ηρι ό τ η τ ες σχ ετ ι κ ά μ ε το α πο τ έ λε σ μα 4 — Αυξημένες ικανότητες των συμβαλλόμενων κρατών να εκπληρώνουν τις υποχρεώσεις που απορρέουν από το άρθρο Χ Οι δραστηριότητες αυτές θα έχουν ως στόχο, σύμφωνα με τις σχετικές απαιτήσεις του άρθρου Χ περί συνδρομής και προστασίας, την αύξηση των ικανοτήτων αντίδρασης των συμβαλλόμενων κρατών· τη βελτίωση του εθνικού σχεδιασμού προστασίας· την ενίσχυση των αποτρεπτικών αποτελεσμάτων μέσω, λόγου χάρη, της συνδρομής στις προετοιμασίες ΧΒΡΠΕ για σημαντικές δημόσιες εκδηλώσεις.
Δρ ασ τ ηρι ό τ η τ ες σ χετ ι κ ά μ ε το α πο τ έ λε σ μα 5 – Ενίσχυση του πρωταγωνιστικού ρόλου και του κύρους στην παγκόσμια σκηνή του ΟΑΧΟ στο πεδίο της μη διάδοσης και του αφοπλισμού όσον αφορά τα χημικά όπλα Οι δραστηριότητες αυτές θα ενισχύσουν τον ρόλο του ΟΑΧΟ στην προώθηση των ειρηνικών και εγκεκριμένων χρήσεων της χημείας σε διευρυνόμενα ποικίλα ακροατήρια μέσω ειδικών διαδικτυακών εργαλείων· στη διεύρυνση της ενεργούς συνεργασίας με εξωτερικούς ενδιαφερόμενους φορείς, όπως γυναίκες, νέους και διευθυντικά στελέχη· στη στόχευση ακροατηρίων για εξειδικευμένες προσπάθειες ανάπτυξης ικανοτήτων, συμπεριλαμβανομένων των οργανώσεων της κοινωνίας των πολιτών και των ΜΚΟ· και στην περαιτέρω ανάπτυξη και εφαρμογή μιας πιο εμπεριστατωμένης σύμπραξης ΟΑΧΟ-ΕΕ.
Δρ ασ τ ηρι ό τ η τ ες σ χετ ι κ ά μ ε το α πο τ έ λε σ μα 6 — Προαγωγή ενός αυξημένου ποσοστού προσχώρησης στη CWC Οι δραστηριότητες αυτές θα στηρίξουν τις προσπάθειες του ΟΑΧΟ για την πλήρη προσχώρηση των τεσσάρων κρατών που δεν είναι συμβαλλόμενα μέρη της σύμβασης ή ορισμένων εξ αυτών.
Θα καταβληθούν επίσης προσπάθειες για περαιτέρω διασφάλιση της ικανότητας του ΟΑΧΟ και των προετοιμασιών μέσω της δημιουργίας σεναρίων, καθώς και για ενίσχυση των ικανοτήτων και των εργαλείων της Γραμματείας, προκειμένου να ενισχυθεί η εφαρμογή του καθεστώτος επαλήθευσης της Σύμβασης σε περίπτωση προσχώρησης κράτους που διαθέτει χημικά όπλα.
4.
Δικαιούχοι
Δικαιούχοι δραστηριοτήτων στο πλαίσιο του αποτελέσματος 1: Προσωπικό και ομάδες της Γραμματείας του ΟΑΧΟ· και ενδιαφερόμενοι φορείς της CWC, στους οποίους περιλαμβάνονται, μεταξύ άλλων, συμβαλλόμενα κράτη, εθνικές αρχές, φορείς της κοινωνίας των πολιτών, μονάδες πολιτικής προστασίας, πανεπιστήμια, συνεργαζόμενα εργαστήρια, διεθνείς και διακυβερνητικοί οργανισμοί, το κοινό.
Δικαιούχοι δραστηριοτήτων στο πλαίσιο του αποτελέσματος 2: Προσωπικό και ομάδες της Γραμματείας του ΟΑΧΟ· και ενδιαφερόμενοι φορείς της CWC, στους οποίους περιλαμβάνονται, μεταξύ άλλων, συμβαλλόμενα κράτη, εθνικές αρχές, φορείς της βιομηχανίας, διεθνείς και διακυβερνητικοί οργανισμοί και το κοινό.
Δικαιούχοι δραστηριοτήτων στο πλαίσιο του αποτελέσματος 3: Προσωπικό και ομάδες της Γραμματείας του ΟΑΧΟ· και ενδιαφερόμενοι φορείς της CWC, στους οποίους περιλαμβάνονται, μεταξύ άλλων, συμβαλλόμενα κράτη, εθνικές αρχές, διεθνείς και διακυβερνητικοί οργανισμοί και το κοινό.
Δικαιούχοι δραστηριοτήτων στο πλαίσιο του αποτελέσματος 4: ενδιαφερόμενοι φορείς της CWC, στους οποίους περιλαμβάνονται, μεταξύ άλλων, συμβαλλόμενα κράτη, εθνικές αρχές, μονάδες πολιτικής προστασίας και το κοινό.
Δικαιούχοι δραστηριοτήτων στο πλαίσιο του αποτελέσματος 5: Προσωπικό και ομάδες της Γραμματείας του ΟΑΧΟ· και ενδιαφερόμενοι φορείς της CWC, στους οποίους περιλαμβάνονται, μεταξύ άλλων, συμβαλλόμενα κράτη, εθνικές αρχές, φορείς της κοινωνίας των πολιτών, πανεπιστήμια και το κοινό.
Δικαιούχοι δραστηριοτήτων στο πλαίσιο του αποτελέσματος 6: Προσωπικό και ομάδες της Γραμματείας του ΟΑΧΟ· και ενδιαφερόμενοι φορείς της CWC, στους οποίους περιλαμβάνονται, μεταξύ άλλων, συμβαλλόμενα κράτη και κράτη που δεν είναι συμβαλλόμενα μέρη της σύμβασης.
5.
Διάρκεια
Η δράση θα υλοποιηθεί εντός περιόδου 36 μηνών, εκτός από τις δραστηριότητες στο πλαίσιο του αποτελέσματος 3, οι οποίες θα υλοποιηθούν εντός περιόδου 12 μηνών.